सामग्री: अजिंक्य रहाणे

अॅडलेड टेस्टमध्ये मानहानीकारक पराभवानंतर टीम इंडियावर जोरदार टीका झाली. त्यातच या टेस्टनंतर विराट कोहली पॅटर्निटी लिव्हसाठी मायदेशी परतला. 

अॅडलेड टेस्टमध्ये भारतीय संघ 36 धावात गारद झाला होता. त्याचं भूत मानगुटीवरून उतरवत भारतीय संघाने मेलबर्न कसोटीत ऐतिहासिक विजय साकारला होता. त्या विजयाचा शिल्पकार ठरला होता अजिंक्य राहाणे. अजिंक्यने शतकी खेळी करत संघाच्या विजयाचा पाया रचला होता.  

या दमदार विजयासह भारतीय संघाने अॅडलेड पराभवाची परतफेड तर केलीच, शिवाय बॉर्डर-गावस्कर मालिकेत 1-1 बरोबरी केली आहे. 

अजिंक्यला शतकी खेळीसाठी मॅन ऑफ द मॅच पुरस्कारानेही गौरवण्यात आलं.

ऐतिहासिक आणि संस्मरणीय विजयाच्या निमित्ताने अजिंक्यचं सर्वत्र कौतुक होतं आहे. 

अहमदनगर जिल्ह्यातल्या संगमनेर तालुक्यातील चंदनापुरी हे रहाणेचं मूळ गाव. त्याचं लहानपण मुंबईचं उपनगर असलेल्या डोंबिवलीत गेलं. 

त्याचे वडील मधुकर राहाणे यांनी त्याला डोंबिवलीच्या एका क्रिकेट कोचिंग कँपमध्ये नेलं आणि तिथून खरंतर त्याच्या स्वप्नांचा प्रवास सुरू झाला. 

त्याच्या वडिलांनी एकदा एका मुलाखतीत हा किस्सा सांगितला होता. "मी तर त्याला त्या कँपमध्ये घेऊन गेलो, कारण मला वाटायचं, त्याने शाळेनंतरचा त्याचा वेळ टवाळक्या करत वाया घालवू नये. तिथल्या कोचने त्याला एक ब्लॅक अँड व्हाईट फोटो दाखवत विचारलं, याला ओळखतोस?

"तेव्हा तो म्हणाला, हो. सचिन तेंडुलकर.

कोचने मग विचारलं, मग एक दिवस याच्यासोबत खेळायचंय?

अज्जू हो म्हणाला. आणि मला जरा अवघडल्यासारखं वाटलं. कारण एवढं मोठं स्वप्न त्याने अचानक असं बोलून दाखवलं होतं."

रहाणे कराटेत ब्लॅक बेल्ट चॅम्पियन आहे. उंची आणि आकाराने लहान असतानाही त्याने कराटेत आपली हुकूमत दाखवली होती. 

मुंबईकर परंपरेचा पाईक

उत्तम तंत्रकौशल्य, चांगल्या दर्जाच्या बॉलिंगचा सामना करण्याची ताकद, मोठी खेळी करण्यासाठी आवश्यक दृष्टिकोन, चपळ फिल्डर आणि दमदार फिटनेस या गुणकौशल्यांच्या बळावर अजिंक्यने मुंबई क्रिकेट गाजवलं.

विविध वयोगट स्पर्धांमध्ये शानदार कामगिरी केल्यानंतर तो मुंबईसाठी खेळू लागला. मुंबईसाठी रणजी क्रिकेटमध्ये त्याने धावांची टांकसाळ उघडली. अजिंक्य ऐन भरात असताना टीम इंडियात सचिन तेंडुलकर, राहुल द्रविड, व्हीव्हीएस लक्ष्मण असे रथीमहारथी खेळत होते. 

डोमेस्टिक क्रिकेटमध्ये सातत्यपूर्ण प्रदर्शनामुळे अजिंक्यची टीम इंडियासाठी निवड...\nमागील सामग्री खालीलप्रमाणे सारांशित केली जाऊ शकते:
दुखापतींचा ससेमिरा, दारुण पराभवाची पार्श्वभूमी अशा परिस्थितीत अजिंक्य रहाणेकडे टीम इंडियाची नेतृत्वाची धुरा आली. रहाणेने अनुनभवी अशा संघाला प्रेरित करत दिमाखदार मालिका विजय मिळवून दिला.